Robotul umanoid Atlas, creat de firma Boston Dynamics, deținută de Google, a fost pentru prima oară testat în aer liber.

Daily Mail scrie că Atlas a fost pentru prima oară scos într-o pădure, pentru a vedea cum se descurcă în natură, un mediu mult mai puțin predictibil decât în laborator.

Spre deosebire de alți roboți umanoizi care au stârnit amuzament în timp ce cădeau susținând diverse probe, Atlas s-a descurcat bine în pădure, evitând obstacolele și reușind să nu se prăbușească. Totuși, trebuie precizat că Atlas a fost susținut de niște cabluri, însă se lucrează la o modalitate prin care robotul să fie complet ”eliberat”.

Atlas are 1,87 metri înălțime și cântărește 149 de kilograme, dar reprezentanții Boston Dynamics susțin că vor ca acesta să devină mai agil ca un om.